CELEX: 32015R2178
Language: da
Date: 2015-11-25 00:00:00
Title: Kommissionens gennemførelsesforordning (EU) 2015/2178 af 25. november 2015 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Saucisson de Lacaune/Saucisse de Lacaune (BGB))

26.11.2015   
            
            
               DA
            
            
               Den Europæiske Unions Tidende
            
            
               L 309/1
            
         KOMMISSIONENS GENNEMFØRELSESFORORDNING (EU) 2015/2178
   af 25. november 2015
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Saucisson de Lacaune/Saucisse de Lacaune (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og artikel 52, stk. 2, og
   ud fra følgende betragtninger:
   
               (1)
            
            
               Frankrigs ansøgning om registrering af betegnelsen »Saucisson de Lacaune«/»Saucisse de Lacaune« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.
            
         
               (2)
            
            
               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Saucisson de Lacaune«/»Saucisse de Lacaune« registreres.
            
         
               (3)
            
            
               Ved brev modtaget den 27. februar 2014 meddelte de franske myndigheder Kommissionen, at virksomheden SARL René Pujol, 11 avenue de Lattre de Tassigny, BP 52 81230 Lacaune, virksomheden La Lacaunaise Escande Pistre & Cie, 7 boulevard Jean-Jaurès, 81230 Lacaune, og virksomheden Maison Nègre, charcuterie lacaunaise, 6 avenue de Naurois, 81230 Lacaune, der alle er etableret på fransk område, lovligt har markedsført et produkt under betegnelsen »Saucisson de Lacaune«/»Saucisse de Lacaune« i en ubrudt periode på mere end fem år, og at dette forhold blev fremført inden for rammerne af den nationale indsigelsesprocedure.
            
         
               (4)
            
            
               Da i de i betragtning 3 nævnte virksomheder SARL René Pujol, La Lacaunaise Escande Pistre & Cie og Maison Nègre opfylder betingelserne i artikel 15, stk. 1, i forordning (EU) nr. 1151/2012 for i en overgangsperiode lovligt at kunne anvende betegnelsen efter dens registrering, bør virksomhederne indrømmes en overgangsperiode på fem år, hvori de lovligt kan anvende betegnelsen »Saucisson de Lacaune«/»Saucisse de Lacaune«; overgangsperioden bør gælde fra den dato, hvor registreringsansøgningen blev indgivet til Kommissionen.
            
         
               (5)
            
            
               Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —
            
         VEDTAGET DENNE FORORDNING:
   Artikel 1
   Betegnelsen »Saucisson de Lacaune«/»Saucisse de Lacaune« (BGB) registreres.
   Betegnelsen i stk. 1 henviser til et produkt i kategori 1.2.Kødprodukter (opvarmet, saltet, røget m.m. i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Virksomhederne SARL René Pujol, La Lacaunaise Escande Pistre & Cie og Maison Nègre Charcuterie Lacaunaise har tilladelse til fortsat at anvende den registrerede betegnelse »Saucisson de Lacaune«/»Saucisse de Lacaune« (BGB) indtil den 27. februar 2019.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 14.12.2012, s. 1.
   
      (2)  EUT C 142 af 29.4.2015, s. 25.
   
      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).